**REFERAT DRIFTSSTYREMØTE OG MØTE I SKOLEMILJØUTVALGET VED SØBAKKEN SKOLE**

***Tirsdag 01.12.2020 kl. 08.30 – 10.00.***

* Renate Kjernlie og Kine Fosshaug fra FAU
* Isak Silkebækken og Hannah Midtlie
* Bodil Nordhagen, politisk representant
* Ann Mari Lænserud og Kine Evensen
* Inger Lise Rasch, andre ansatte
* Frode Skrutvold, sekretær

*Saker:*

**1 Velkommen**

**2. Referat fra forrige møte**

- Godkjent

**3. Covid**

**-** hvordan det påvirker skolehverdagen

Det er en merbelastning. Endringen fra gult nivå til stengt skole, tilbake til rødt nivå og så til gult skaper mye ekstra jobb, spesielt for pedagogene. Vi gir et godt og fullverdig skoletilbud til elevene.

SFO merker mest endringene i skolehverdagen. Kjøkkenet brukes ikke og det er samme grupper i SFO som i skolen. Det er flere som har sagt opp plassen eller redusert til halv plass i år enn tidligere år. Vi klarer å gi et bra tilbud selv om vi er på gult nivå.

Vi savner å ha fellesarrangementer.

Ledelsen merker på flere ansatte at de er mer bekymret for å bli smittet/smitte andre da vi åpnet etter vi var stengt. I løpet av et par uker er man mindre bekymret. Smittesituasjonen er veldig lik det den har vært i hele høst. Rektor er veldig fornøyd med de ansatte. De er fleksible og tar endringer raskt. De er flinke til å følge smittevernreglene.

- evt nedstenging

Vi har planer for en evt. nedstenging. Bruker erfaringer fra i vår og høst.

**4. Nasjonale prøver**

**-** Resultater nasjonale prøver

Gode resultater på både 5. og 8.trinn. Vi må klare å opprettholde gode resultater over tid før vi kan si at vi har klart målet vårt.

Vi har hatt mer fokus på resultater i de siste 1,5 årene. Både på planleggingsdager, på trinnmøter og med den enkelte lærer. Rektor understreker at gode resultater ikke skal gå på bekostning av et trygt og godt læringsmiljø.

Undersøkelser og den daglige dialogen med elevene viser at elvene trives godt på skolen.

**5. Uteområde**

**-** status

Det har vært befaring på lekeapparatene ute. Her må det gjøres en oppgradering. Det er en del bolter, skruer med mer som må skiftes ut. Dette kan vaktmesteren hjelpe oss med. Vi tar en vurdering på kostandene. Vi ser på, sammen med FAU og elevrådet, på hva vi skal reparere og hva vi evt. må fjerne. Det blir gjort en vurdering på hva vi evt. kan kjøpe av nye lekeapparater.

**6. Saker fra elevrådet**

Elevrådet ønsker flere husker, flytte basketbanen, kjøpe flere Supernovaer(snurrehjul), flere sittebenker ved hovedinngangen, ordne sykkelløpa og flere søppeldunker ute.

**7. Saker fra/til FAU**

Ingen saker.

**8. Eventuelt**

Prosessen med å finne en ny avdelingsleder som blant annet skal ha ansvaret for SFO er i gang. Dagnes SFO-leder, Anne Kristin, har sagt opp jobben som SFO-leder. Hun blir værende til ny er på plass.

Det er blitt mer kjøring i Møllervegen de siste ukene. Rektor sender ut en påminnelse om gå, sykle, sparke til skolen. Samt det å slippe av elever på Spar Søbakken er et godt alternativ.

**9. Skolemiljøutvalg**

Frode Skrutvold, rektor